CELEX: 32013R0385
Language: et
Date: 2013-04-22 00:00:00
Title: Komisjoni rakendusmäärus (EL) nr 385/2013, 22. aprill 2013 , teatavate kaupade klassifitseerimise kohta kombineeritud nomenklatuuris

27.4.2013   
            
            
               ET
            
            
               Euroopa Liidu Teataja
            
            
               L 117/10
            
         KOMISJONI RAKENDUSMÄÄRUS (EL) nr 385/2013,
   22. aprill 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. aprill 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode koosneb 25 lausriidest puhastusrätist mõõtmetega umbes 15 cm × 20 cm, mis on jaemüügiks pakendatud kilekotti.
                  Muude koostisosade kõrval on puhastusrätid immutatud vee, sojaõli, mandliõli (Prunus dulcis), tsetüülalkoholi, ksantaankummi, parfüümi/lõhnaaine, tsitronellooli, geraniooli, glütserooli, tetranaatrium EDTA ja dinaatriumkokoamfodiatsetaadiga.
                  Esitatud teabe kohaselt kasutatakse toodet jumestuse eemaldamiseks ning normaalse ja segatüüpi naha toniseerimiseks ja puhastamiseks.
               
               
                  3304 99 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglite 1, 3 b ja 6, VI jaotise märkuse 2, grupi 33 märkuse 4 ning CN-koodide 3304 ja 3304 99 00 sõnastusega.
                  Tootes sisalduv pindaktiivne aine (dinaatriumkokoamfodiatsetaat) ei määra toote põhiomadusi, kuna see on ainult emulgaator. Seetõttu ei või toodet klassifitseerida rubriigi 3401 alla (vt ka HSi selgitavad märkused, rubriik 3401, erand c).
                  Grupi 33 märkust 4 ei saa kohaldada, kuna toode on põhiomaduse järgi nahahooldusvahend. Seetõttu ei või toodet klassifitseerida ka rubriiki 3307.
                  Kuna toodet kasutatakse jumestuse eemaldamiseks ning naha toniseerimiseks ja puhastamiseks, siis on see nahahooldusvahend (vt ka HSi selgitavad märkused, rubriik 3304).
                  Seega tuleb toode klassifitseerida nahahooldusvahendina rubriiki 3304.